[{"text_idx": "#000002", "text": "Dyma gyfle i ffoi i fyd natur! O anturiaethau llawn cyffro i nosweithiau tawel oddi cartref, mae Fforest Cwm-carn yn ddigon agos i encilio iddi ond yn teimlo fel pe bai filoedd o filltiroedd i ffwrdd. Mae bryniau\u2019r hen ardal lofaol hon wedi\u2019u trawsnewid yn fforestydd heddychlon a\u0302 golygfeydd ysblennydd lle mae natur wedi adennill ei gafael ar yr hen orffennol diwydiannol."}, {"text_idx": "#000003", "text": "Mae Fforest Cwm-carn yn nefoedd i feicwyr mynydd sy\u2019n chwilio am gyffro ac sy\u2019n byw ar adrenalin, ac mae ganddi dri llwybr beicio mynydd (gydag un arall a fydd yn agor yn fuan), digon o leoedd parcio, siop atgyweirio beiciau a gwasanaeth cludo beicwyr i dop y llwybrau. Mae gweithgareddau dw\u0302r a gweithgareddau cyfeiriannu ar gael hefyd i\u2019r sawl sydd am gael hwyl, yn ogystal a\u0302 maes chwarae antur."}, {"text_idx": "#000004", "text": "P\u2019un a ydych yn hoff o gerdded pellter hir neu gerdded yn fwy hamddenol, mae popeth i\u2019w gael yn Fforest Cwm-carn, o\u2019r llwybrau serth anodd i fyny Twmbarlwm i\u2019r llwybrau gwastad o amgylch y fforest a llawr y cwm."}, {"text_idx": "#000005", "text": "Gallwch fwynhau brecwast, byrbrydau a phrydau mwy sylweddol yng Nghaffi\u2019r Gigfran sydd yn y ganolfan ymwelwyr yng Nghwm-carn. Ac mae croeso i\u2019r sawl sydd am aros dros nos wneud hynny yn un o\u2019n podiau glampio neu yn un o\u2019r cabanau sydd wedi cyrraedd yn ddiweddar."}, {"text_idx": "#000006", "text": "P\u2019un a ydych yn chwilio am gyffro neu\u2019n awyddus i ymlacio, chi biau\u2019r dewis yn Fforest Cwm-carn."}, {"text_idx": "#000007", "text": "Mae\u2019r oriau agor wedi newid yn ystod y pandemig Covid-19\nOriau agor arferol: Ar agor bob dydd o 9:00am tan 5:00pm ond yn cau am 4.30pm ar ddydd Gwener yn ystod y gaeaf."}, {"text_idx": "#000012", "text": "Mynediad ar gyfer cadeiriau gwthio (y tu mewn)\nMynediad ar gyfer cadeiriau olwyn (y tu mewn)"}, {"text_idx": "#000014", "text": "Creaduriaid a phlanhigion y dw\u0302r\nCreaduriaid a phlanhigion y pyllau"}, {"text_idx": "#000015", "text": "Dewch i ddarganfod beth sydd ar y gweill ledled y rhanbarth, pwy sydd wedi bod yn mwynhau\u2019r Cymoedd a beth maen nhw wedi bod yn ei wneud!"}, {"text_idx": "#000017", "text": "Mae PRhC yn dod a\u0302 rhwydwaith o ddeuddeg parc trefol a gwledig a gwarchodfeydd natur at ei gilydd \u2013 a elwir hefyd yn \u2018Byrth Darganfod\u2019 \u2013 fel rhan o brosiect i sefydlu parc rhanbarthol parhaol ar gyfer Cymoedd De Cymru. Mae parciau rhanbarthol i\u2019w gweld yn y DU a ledled..."}, {"text_idx": "#000019", "text": "Rydyn ni mor falch o faint mae Cynllun Gwarcheidwaid Parc Rhanbarthol y Cymoedd \u2014 a gyflwynir gan Groundwork Wales \u2014 wedi\u2019i gyflawni ers mis Mai 2021. O hyfforddiant a gweithdai amgylcheddol i waith gwella tir ledled ein Pyrth Darganfod a gweithio mewn partneriaeth a\u0302..."}]